BUDGET
క్రీడా రంగానికి బడ్జెట్‌లో పెరిగిన కేటాయింపులు
న్యూఢిల్లీ: కేంద్ర ఆర్థిక మంత్రి అరుణ్‌ జైట్లీ బుధవారం ప్రకటించిన 2017-18 బడ్జెట్‌లో క్రీడా మం త్రిత్వ శాఖకు కేటాయింపులు పెరిగాయి.గత సంవత్సరం క్రీడారంగానికి 1592 కోట్లు కేటాయించగా ఈసారి 1943 కోట్లకు పెంచారు.గత సంవత్సరంతోపోలిస్తే 350 కోట్లు అధికం.2018లో జరుగనున్న కామన్వెల్త్‌,ఆసియా క్రీడల్లో పాల్గొనే అథ్లెట్లకు పెరిగిన నిధులు ఉపయోగపడతాయి. జాతీయ శిబిరాలను నిర్వహించేందుకు భారత క్రీడాప్రాదికారిక సంస్థకు గ్రాంట్‌ రూపంలో 481 కోట్లను మంజూ రు చేశారు. గత సంవత్సరం దీని కోసం 416 కోట్లు ప్రకటించారు.జాతీయ క్రీడా సమాఖ్యలకు సాయం కింద గత బడ్జెట్‌లో 185 కోట్లను ప్రకటించారు.ఈ సంవత్సరం 302 కోట్లు ప్రకటించారు.ఈశాన్య రాష్ట్రాల్లో క్రీడల అభివృద్దికి 131.33 కోట్ల నుంచి 148.4 కోట్లకు పెంచారు. జమ్ముకాశ్మీర్‌లో గతంలో కేటాయించినంతే ఈసారి కూడా కేటాయించారు.75 కోట్లను కేటాయిం చారు.జాతీయ సేవా పథకం కోసం స్వల్పంగా నిధులు పెంచారు.2016-17 బడ్జెట్‌లో 137.50 కోట్లు కేటాయించగా ఈ ఏడాది 144 కోట్లకు పెంచారు.నేషనల్‌ స్పోర్ట్స్‌ డెవలప్‌మెంట్‌ ఫండ్‌లో వాటాను 5కోట్ల నుంచి 2 కోట్లకు తగ్గించారు.దేశంలో క్రీడాకారుల ప్రతిభను గుర్తించం కోసం 50 లక్షలు కేటయించారు.